প্রেমলতা সিংহ
প্রেমলতা সিংহ (জন্ম: ১৫ জানুয়ারি ১৯৫০) হরিয়ানার উচানা কালান বিধানসভা কেন্দ্র থেকে ২০১৪ সালে বিজেপির সদস্য হয়ে ১৩তম হরিয়ানা বিধানসভায় নির্বাচিত হন। প্রেমলতা ১৯৭০ সালের ৯ জুন বীরেন্দ্র সিংহকে বিয়ে করেন। বীরেন্দ্র সিংহ জুলাই ২০১৬ থেকে এপ্রিল ২০১৯ পর্যন্ত নরেন্দ্র মোদীর নেতৃত্বাধীন এনডিএ সরকারের কেন্দ্রীয় ইস্পাত মন্ত্রী এবং গ্রামীণ উন্নয়ন মন্ত্রী হিসাবে দায়িত্ব পালন করেন। তার ছেলে ব্রিজেন্দ্র সিংহ আগে একজন আমলা ছিলেন যিনি ১৯৯৮ ব্যাচের একজন আইএএস অফিসার হিসাবে কাজ করেছেন এবং ২১ বছর হরিয়ানায় চাকুরি করেছেন। তিনি ২০১৯ সালের ভারতীয় সাধারণ নির্বাচনে হিসার থেকে সংসদ সদস্য নির্বাচিত হন।